ஐக்கிய நாடுகள் தாபனத்தின் அனைத்து உறுப்பு நாடுகளினதும் மனித உரிமைப் பதிவுகள் மீளாய்வு மற்றும் ஆய்வு செய்யப்படுவதற்கான ஒரேயோரு நடைமுறை அனைத்துலக காலாந்தார மீளாய்வேயாகும். இலங்கையின் முதலாவது அனைத்துலக காலாந்தார மீளாய்வுச் சுழற்சி 2008ஆம் ஆண்டிலும், இரண்டாவது சுழற்சி 2012ஆம் ஆண்டிலும் மேற்கொள்ளப்பட்டன. நவம்பர் 15ஆந் திகதி முன்னெடுக்கப்படவுள்ள மீளாய்வு இலங்கையின் மூன்றாவது சுழற்சிமுறையானதாக அமைவதுடன், இலங்கையுடன் இணைந்து குறித்த 28ஆம் செயற்பாட்டுக் குழுவில் நவம்பர் 6 தொடக்கம் 17ஆந் திகதி வரையான காலப்பகுதியில் பின்வரும் நாடுகளும் மீளாய்வு செய்யப்படவுள்ளன. அவையாவன: ஆர்ஜன்டீனா, பெனின், செச்சியா, காபொன், கவுதமாலா, ஜப்பான், பாகிஸ்தான், பேரு, கொரியக் குடியரசு, சுவிட்சர்லாந்து, உக்ரைன் மற்றும் ஸம்பியா.